TV-produsenten Bruce Kennedy holder en Emmy-pris.
**Emmy-prisen**, også bare kalt **Emmy**, er en amerikansk pris som anerkjenner utmerket arbeid innen tv-produksjon. Prisen tilsvarer Oscar (for film), Tony Award (for teater) og Grammy Award (for musikk); til sammen utgjør disse de fire store kulturprisene i USA.

Ettersom Emmy-prisene deles ut i flere kategorier for amerikanske tv-programmer, avholdes flere ulike prisseremonier i løpet av året. De to seremoniene som får mest omtale i media er utdelingen av Primetime Emmy og Daytime Emmy, som anerkjenner utmerket arbeid i amerikanske underholdningsprogrammer sendt på kveldstid og dagtid. Andre notable Emmy-prisutdelinger er de som anerkjenner nasjonale sportsprogrammer, nasjonale nyhets- og dokumentarprogrammer, nasjonale forretnings- og finansprogrammer og teknologiske og tekniske prestasjoner innen fjernsyn. Lokale Emmy-prisutdelinger avholdes også rundt om i landet på forskjellige tidspunkt i løpet av året. Disse anerkjenner utmerket arbeid innen lokal- og delstatsfjernsyn. I tillegg anerkjenner International Emmy Award utmerket arbeid innen tv-programmer som har blitt produsert og første gang sendt i land utenfor USA.

Tre beslektede, men separate, organisasjoner deler ut Emmy-prisene: Academy of Television Arts & Sciences (ATAS), National Academy of Television Arts & Sciences (NATAS) og International Academy of Television Arts & Sciences. Hver av disse er ansvarlig for ulike Emmy-utdelinger. Sistnevnte organisasjon deler ut Den Internasjonale Emmy-prisen.

Vinnere
-------

### Norge

Bare én norsk skuespiller har fått prisen; Anneke von der Lippe vant i 2015. I 2017 fikk serien *Mammon, sesong 2* prisen for beste dramaserie. I tillegg har de to NRK-seriene Energikampen og Best i mest fått prisen for beste ikke-manusbaserte program under International Emmy Kids Awards, i henholdsvis 2013 og 2015. NRKs dramaserie Jenter vant International Emmy Kids Awards i kategorien Kids: Digital i 2017.

Scenografen John-Kristian Alsaker fikk Emmy for sin scenografi til en TV-versjon av *The Phantom of the Opera* i 1990.

Kostymedesigneren Rebekka Sørensen-Kjelstrup fikk i 2014, Emmy for beste kostymedesign i TV-serien *Spooksville*.

Alexander Sletten fra Kristiansand vant en Emmy-pris i kategorien outstanding cinematography for Netflix serien Penguin Town i 2022.

Referanser
----------

1. ↑  «BBC Learning English | Emmy awards». Bbc.co.uk. 17. september 2007.
2. ↑  «Emmys For Dame Helen/The Sopranos - Reality TV | Photos | News | Galleries». Entertainment.uk.msn.com. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 7. april 2014.  «Arkivert kopi». Arkivert fra originalen 14. juni 2008. Besøkt 7. april 2014.
3. ↑  «Awards». Academy of Television Arts & Sciences. Arkivert fra originalen 14. september 2008.
4. ↑  «History of the Television Academy». Academy of Television Arts & Sciences.
5. ↑  «Anneke von der Lippe vant Emmy-pris: – Helt vanvittig!». *VG*. 24. november 2015. Besøkt 24. november 2015.
6. ↑  «NRK-serien «Mammon» vant Emmy for beste drama». *NRK*. 21. november 2017. Besøkt 21. november 2017.
7. ↑  «Norge vant Emmy-pris». Aftenposten. 9. februar 2013. Besøkt 21. november 2017.
8. ↑  «NRK vant barne-Emmy». Dagens Næringsliv. 6. april 2016. Besøkt 21. november 2017.
9. ↑  «6TH INTERNATIONAL EMMY® KIDS AWARDS WINNERS ANNOUNCED – International Academy of Television Arts & Sciences» **(engelsk)**. Besøkt 22. mars 2021.
10. ↑  Fordal, Jon Annar (11. april 2018). «Emmy-pris til «Jenter»». *NRK*. Besøkt 22. mars 2021.
11. ↑  Vourlias, Christopher; Vourlias, Christopher (11. april 2018). «Intl. Emmy Kids Awards Prizes Industry That Is ‘Pushing Boundaries’». *Variety* **(engelsk)**. Besøkt 22. mars 2021.
12. ↑  Lillian Bikset. «John-Kristian Alsaker». *Store norske leksikon*. Besøkt 4. juni 2019.
13. ↑  «THE PHANTOM OF THE OPERA, NBC, Timian Alsaker, Production Designer». Emmy Awards. Besøkt 4. juni 2019.
14. ↑  Rebekka fra Sandnessjøen vant Emmy-pris

Eksterne lenker
---------------

* (en) Offisielt nettsted Rediger på Wikidata

* (en) Emmy Awards – kategori av bilder, video eller lyd på Commons Rediger på Wikidata

* (en) Emmy Awards – galleri av bilder, video eller lyd på Commons Rediger på Wikidata
* ATAS offisielle nettsted for Emmy-prisen
* NATAS offisielle nettsted for Emmy-prisen Arkivert 4. februar 2009 hos Wayback Machine.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Nationalencyklopedin **·** GND **·** LCCN
 |